94/828/EY: Neuvoston päätös, tehty 19 päivänä joulukuuta 1994, puolijohdetuotteiden piirimallien oikeudellisen suojan ulottamisesta koskemaan eräiltä alueilta olevia henkilöitä



Virallinen lehti nro L 351 , 31/12/1994 s. 0012 - 0014

Suomenk. erityispainos Alue 13 Nide 26 s. 0228

Ruotsink. erityispainos Alue 13 Nide 26 s. 0228



NEUVOSTON PÄÄTÖS, tehty 19 päivänä joulukuuta 1994, puolijohdetuotteiden piirimallien oikeudellisen suojan ulottamisesta koskemaan eräiltä alueilta olevia henkilöitä (94/828/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon puolijohdetuotteiden piirimallien oikeudellisesta suojasta 16 päivänä joulukuuta 1986 annetun neuvoston direktiivin 87/54/ETY(1) ja erityisesti sen 3 artiklan 7 kohdan, ottaa huomioon komission ehdotuksen, sekä katsoo, että puolijohdetuotteiden piirimallien oikeudellista suojaa yhteisössä sovelletaan henkilöihin, joilla direktiivin 87/54/ETY 3 artiklan 1-5 kohdan mukaan on oikeus suojaan, oikeus suojaan voidaan neuvoston päätöksellä ulottaa koskemaan henkilöitä, jotka eivät mainittujen säännösten mukaan saisi suojaa, koko yhteisön on mahdollisuuksien mukaan päätettävä suojan laajentamisesta, yhteisö ulotti 7 päivästä marraskuuta 1987 alkaen sarjalla neuvoston väliaikaisia päätöksiä tämän suojan koskemaan tietyiltä alueilta olevia henkilöitä, ja näiden alueiden määrää lisättiin 1 päivänä marraskuuta 1993(2), nämä päätökset perustuivat siihen, että alueiden, joilla ei vielä ollut erityislainsäädän töä, odotettiin antavan erityislainsäädännön ja ulottavan sen mahdollisimman pian koskemaan niitä yhteisön jäsenvaltioista olevia henkilöitä, joilla direktiivin 87/54/ETY mukaan on oikeus suojaan, viimeisintä päätöstä 93/16/ETY sovelletaan 31 päivään joulukuuta 1994, immateriaalioikeuksien kauppaan liittyviä näkökohtia koskevassa sopimuksessa, joka on osa Uruguayn kierroksen monenvälisten kauppaneuvottelujen tuloksia, jotka sisältyvät 15 päivänä huhtikuuta 1994 tehtyyn Marrakechin päätösasiakirjaan, velvoitetaan jäsenet myöntämään integroitujen piirien piirimalleille suoja sopimuksen määräysten sekä immateriaalioikeuksista integroitujen piirien osalta tehdyn sopimuksen niiden määräysten mukaisesti, joihin ensin mainitussa sopimuksessa viitataan, edellä mainittu sopimus sekä Maailman kauppajärjestön perustamissopimus, jonka liitteenä se on, tulevat voimaan 1 päivänä tammikuuta 1995 tai mahdollisimman pian tämän päivän jälkeen; Maailman kauppajärjestön jäseninä olevilla teollisuusmailla on kyseisen sopimuksen voimaantulon jälkeen vuosi aikaa panna täytäntöön immateriaalioikeuksien kauppaan liittyviä näkökohtia koskevan sopimuksen määräykset; jäseninä olevilla kehitysmailla on lisäksi neljän vuoden ajan oikeus siirtää myöhemmäksi näiden määräysten soveltamista, sopimuksen 3, 4 ja 5 artiklan määräyksiä lukuun ottamatta, on odotettavissa, että immateriaalioikeuksien kauppaan liittyviä näkökohtia koskevaa sopimusta sovelletaan kyseisillä alueilla annettuihin määräaikoihin mennessä, edellä tarkoitetuilla alueilla sovelletaan tällä hetkellä säännöksiä, joilla yhteisöstä oleville henkilöille varmistetaan piirimallien suoja kyseisillä alueilla, ja suojan ulottamista kyseisille alueille olisi jatkettava 1 päivästä tammikuuta 1995 direktiivin 87/54/ETY mukaisesti 31 päivään joulukuuta 1995, ON TEHNYT TÄMÄN PÄÄTÖKSEN: 1 artikla Jäsenvaltioiden on ulotettava direktiivin 87/54/ETY mukainen oikeus suojaan koskemaan luonnollista henkilöä, joka on tämän päätöksen liitteessä mainitun alueen kansalainen taikka jolla on pysyvä olinpaikka tällaisella alueella. Tätä oikeutta on sovellettava myös yhtiöön ja muuhun oikeushenkilöön, joka on liitteessä mainitulta alueelta ja jolla on todellinen ja toiminnassa oleva teollisuus- tai liikelaitos tällaisella alueella sillä edellytyksellä, että jäsenvaltiosta olevat yhtiöt ja muut oikeushenkilöt, joilla direktiivin 87/54/ETY mukaisesti on oikeus suojaan, saavat suojaa kyseisellä alueella. Komissio päättää, mitkä liitteessä mainituista alueista täyttävät toisessa kohdassa määrätyt edellytykset, ja ilmoittaa niistä jäsenvaltioille. 2 artikla Tätä päätöstä sovelletaan 1 päivästä tammikuuta 1995. Jäsenvaltioiden on ulotettava tämän päätöksen mukainen oikeus suojaan koskemaan 1 artiklassa tarkoitettuja henkilöitä 31 päivään joulukuuta 1995 asti. Kaikki päätösten 87/532/ETY, 90/511/ETY ja 93/16/ETY, sellaisena kuin se on muutettuna päätöksellä 93/520/ETY, taikka tämän päätöksen mukaisesti saadut yksinoikeudet ovat voimassa direktiivissä 87/54/ETY säädetyn ajan. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1994. Neuvoston puolesta Puheenjohtaja K. KINKEL (1) EYVL N:o L 24, 27.1.1987, s. 36 (2) Puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta peräisin olevia henkilöitä 26 päivänä lokakuuta 1987 tehty neuvoston päätös 87/532/ETY (EYVL N:o L 313, 4.11.1987, s. 22); puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta olevia henkilöitä 9 päivänä lokakuuta 1990 tehty neuvoston päätös 90/511/ETY (EYVL N:o L 285, 17.10.1990, s. 31); puolijohdetuotteiden piirimallien oikeudellisen suojan ulottamisesta koskemaan Amerikan yhdysvalloista ja eräiltä alueilta olevia henkilöitä 21 päivänä joulukuuta 1992 tehty päätös 93/16/ETY (EYVL N:o L 11, 19.1.1993, s. 20), sellaisena kuin se on muutettuna päätöksellä 93/520/ETY (EYVL N:o L 246, 2.10.1993, s. 31). LIITE Anguilla Aruba Bermuda Brittiläinen Intian valtameren alue Brittiläiset Neitsytsaaret Caymansaaret Kanaalisaaret Falklandinsaaret Hongkong Mansaari Montserrat Alankomaiden Antillit Pitcairn Saint Helena Saint Helenan hallintoalueet (Ascension, Tristan da Cunha) Etelä-Georgia ja Eteläiset Sandwichsaaret Turks- ja Caicossaaret